CELEX: 22007D0087
Language: da
Date: 2007-07-06 00:00:00
Title: Afgørelse truffet af Det Blandede EØS-udvalg nr. 87/2007 af 6. juli 2007 om ændring af bilag IX (Finansielle tjenesteydelser) til EØS-aftalen

13.12.2007   
            
            
               DA
            
            
               Den Europæiske Unions Tidende
            
            
               L 328/32
            
         AFGØRELSE TRUFFET AF DET BLANDEDE EØS-UDVALG
   Nr. 87/2007
   af 6. juli 2007
   om ændring af bilag IX (Finansielle tjenesteydelser) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag IX til aftalen blev ændret ved afgørelse truffet af Det Blandede EØS-udvalg nr. 51/2007 af 8. juni 2007 (1).
            
         
               (2)
            
            
               Europa-Parlamentets og Rådets forordning (EF) nr. 1781/2006 af 15. november 2006 om oplysninger, der skal medsendes om betaler ved pengeoverførsler (2), bør indarbejdes i aftalen.
            
         
               (3)
            
            
               Artikel 9, stk. 1, i forordning (EF) nr. 1781/2006 henviser til retsakter, som ikke er indarbejdet i aftalen —
            
         TRUFFET FØLGENDE AFGØRELSE:
   Artikel 1
   Følgende punkt indsættes efter punkt 23c (Kommissionens beslutning 2006/891/EF) i bilag IX til aftalen:
   
      
                  »23d.
               
               
                  
                     32006 R 1781: Europa-Parlamentets og Rådets forordning (EF) nr. 1781/2006 af 15. november 2006 om oplysninger, der skal medsendes om betaler ved pengeoverførsler (EUT L 345 af 8.12.2006, s. 1).
                  Forordningens bestemmelser gælder i forbindelse med aftalen med følgende tilpasning:
                  For så vidt angår EFTA-staterne, affattes sidste punktum i artikel 9 således:
                  »Under alle omstændigheder skal modtagers betalingsformidler overholde enhver gældende lovgivning eller administrativ bestemmelse om hvidvaskning af penge og finansiering af terrorisme, især direktiv 2005/60/EF samt nationale gennemførelsesbestemmelser.««
               
            
   Artikel 2
   Den islandske og den norske udgave af forordning (EF) nr. 1781/2006, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 7. juli 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 6. juli 2007.
      
         
            På vegne af Det Blandede EØS-udvalg
         
         Stefán Haukur JÓHANNESSON
         
            Formand
         
      
   
   
      (1)  EUT L 266 af 11.10.2007, s. 9.
   
      (2)  EUT L 345 af 8.12.2006, s. 1.
   
      (3)  Forfatningsmæssige krav angivet.